На основу члана 44. Закона о локалној самоуправи („Сл. гласник РС“, бр. 129/07, 83/14 – др. закон, 101/16 – др. закон, 47/18 и 111/21-др. закон) и члана 66. Статута општине Владичин Хан ("Службени гласник града Врања", бр. 4/19), председник општине Владичин Хан дана 12.05.2022. године, доноси

**ОДЛУКУ О РАСПИСИВАЊУ**

**ЈАВНОГ ПОЗИВА**

**ЗА ПРИЈАВУ ЗАИНТЕРЕСОВАНИХ ПОЉОПРИВРЕДНИКА ЗА ОДЛАЗАК НА 89. МЕЂУНАРОДНИ САЈАМ ПОЉОПРИВРЕДЕ У НОВОМ САДУ У 2022. ГОДИНИ**

 **I.** Овим јавним позивом општина Владичин Хан врши прикупљање пријава заинтересованих пољопривредника са територије општине Владичин Хан за одлазак на 89. Међународни сајам пољопривреде у Новом Саду у 2022. години, којима ће бити плаћени трошкови пута и улазница, све са циљем упознавања и едукације са новим достигнућима у области пољопривредне производње и механизације, а који је планиран 26. маја.

 II. Право на подношење пријава по овом јавном позиву имају сви заинтересовани пољопривредници - физичка лица-носиоци регистрованог пољоприврдних газдинстава или чланови регистрованог пољопривредног газдинства, као и чланови који живе на истој адреси носиоца пољопривредног газдинства, а нису уписана у Регистар, са пребивалиштем на територији општине Владичин Хан.

 III. Потребна документација уз пријаву на јавни позив је

* потврда о активном статусу у Регистар пољопривредних газдинстава ( Управа за трезор)
* фотокопија личне карте носиоца односно члана уколико је подносиоц пријаве члан РПГ.

 IV. Испуњеност услова по овом јавном позиву утврђује Комисија формирана решењем председника општине а на основу приложене документације.

 У случају већег броја пријављених пољопривредника за одлазак на сајам приликом одабира предност ће имати пријављена лица која до сада нису посећивали сајам у организацији општине, а у складу са Законом о равноправности полова и подједнаких могућности („Службени гласник РС“, број 104/2009) предност у одабиру имаће жене.

 V. Рокови и начин подношења пријава

 Образац пријаве се може преузети у просторијама Општинске управе општине Владичин Хан, у канцеларији број 18 сваког радног дана од 8-15 часова или преузети са званичног сајта општине Владичин Хан.

 Пријаве се предају у канцеларији број 18 до 24.05.2022 године.

 За додатне информације контакт особе: Слађана Стевановић Тасић и Марија Митић, тел. 017/715-0-217.

 VI. Овај јавни позив објавити на огласној табли Општинске управе општине Владичин Хан и на званичном сајту општине Владичин Хан, [www.vladicinhan.org.rs](http://www.vladicinhan.org.rs/)

**ОПШТИНА ВЛАДИЧИН ХАН**

**Број: 320-49/2022-II**

Дана: 12.05.2022.године ПРЕДСЕДНИК ОПШТИНЕ Горан Младеновић